Դոնալդ Թրամփի դատավարություն

2023 թվականի մարտի 30-ին, Մանհեթենի երդվյալ դատավորների մեծ ատյանը () մեղադրանք է առաջադրել 2017-2021 թվականներին Միացյալ Նահանգների նախագահ Դոնալդ Թրամփին 2016 թվականի նախագահական ընտրություններից առաջ պոռնոդերասանուհի Սթորմի Դենիելսին գումար վճարելու հետ կապված սկանդալում՝ իր ենթադրյալ դերի համար։

Սա պատմության մեջ առաջին դեպքն է, երբ ԱՄՆ նախկին կամ ներկայիս նախագահի դեմ քրեական գործ է հարուցվում։

Թրամփին մեղադրանք է առաջադրվել ֆինանսական փաստաթղթերի կեղծման համար (փաստաթղթերի համար վճարումը տրվել է որպես վճարում իրավաբանական ծառայությունների դիմաց։ Մեղադրանքները ի սկզբանե գաղտնազերծվել են և հանրությանը ներկայացվել ապրիլի 4-ին, երբ Թրամփը հայտնվել է Մանհեթենի քրեական դատարանում։ Թրամփին մեղադրանք է առաջադրվել 34 կետով։ Դրա համար առավելագույն պատիժը կարող է լինել 4 տարի ազատազրկում, թեև սովորաբար նման առաջին հանցագործությունը չի դատապարտվում իրական ժամկետով։ Դատարան ներկայանալիս Թրամփին մատնահետք են վերցրել, սակայն նրան չեն նկարել ։ Դատարանում Թրամփը իրեն մեղավոր չի ճանաչել։

Դատարանում հայտնվելուց հետո Թրամփը վերադարձել է իր Մար-ա-Լագո առանձնատուն և խոսքով դիմել իր կողմնակիցներին՝ վրդովմունք հայտնել իր դեմ ներկայացված մեղադրանքների կապակցությամբ։

2023 թվականի դեկտեմբերի 4-ին Թրամփը կրկին պետք է ներկայանա դատարան։

Ծանոթագրություններ 

Դոնալդ Թրամփ
ԱՄՆ-ի քաղաքականություն
ԱՄՆ-ի իրավունք
2023
ԱՄՆ-ի նախագահական ընտրություններ 2016